Lindy Cochran

Lindy Cochran Kelley (født 1953) er en tidligere amerikansk alpinist. Hun er den yngste av de legendariske Cochran-søsknene, som fra slutten av 1960-årene til midten av 1970-årene dominerte alpinsporten i USA. Som resten av søskenflokken (Marilyn, Barbara og Bob) ble hun trent av foreldrene, og ble en alpinist av verdensklasse. 

I 1970 kom Lindy med på det amerikanske alpinlandslaget. På dette tidspunktet hadde hennes tre eldre søsken allerede internasjonale triumfer å vise til. I 1973 fikk Lindy Cochran sin første tittel av betydning, da hun ble amerikansk mester i slalåm. Et knapt år senere oppnådde hun karrierens beste plassering i verdenscupen med en andreplass i slalåm i Les Gets.

Hennes beste år ble sesongen 1975/1976, da hun ble amerikansk mester i storslalåm og kom på sjetteplass i slalåm i OL i Innsbruck.

Hun la opp som aktiv alpinist i 1981.

 Referanser 

 Eksterne lenker 


Kategori:Alpinister fra USA
Kategori:Deltakere for USA under Vinter-OL 1976
Kategori:Alpinister under Vinter-OL 1976
Kategori:Personer fra Chittenden County i Vermont